Mel:  Der  var  engang  en  tapper  Mand 


Jeg  gjerne  synge  vil  en  Sang 
Om  Mejer  og  hans  Hanne. 

Den  skal  ej  blive  meget  lang, 
Det  skal  De  faae  at  sande. 

Thi  hvad  kan  siges  om  de  To. 
Som  ikke  Alle  kJ  ender, 

Alt  er  saa  godt  i deres  Bo; 
Hvorhen  sig  Blikket  vender. 


Hun  gaaer  saa  stille  i sit  Hjem 
Og  freder  om  de  Kjære; 

Den  Gjerning  var  for  hende  nem, 
Med  Taalmod  Alt  at  bære. 

Hun  Kvindens  bedste  Gave  hk: 

Et  kj ærligt  Sind  og  Hjerte; 

At  faae  til  Tak  et  venligt  Blik 
Var  Alt  hvad  hun  begja?rte. 


Han  god  og  trofast  er  som  Faa, 
Mod  Frænder  som  mod  Venner; 
Man  kan  da  meget  godt  forstaae, 
At  Alle  for  ham  brænder. 

Lidt  ilter  var  han,  dog  med  ham 
Hun  vandt  den  største  Seier, 

Da  han  fra  Løve  blev  til  Lam, 

Og  elskelig  blev  Mejer. 


Af  Børn  der  vokste  op  en  Flok, 

Der  neppe  har  sin  Lige. 

For  hver  der  kom  hun  sagde:  Nok! 
Det  er  igjen  en  Pige. 

Mon  da  den  Sidste  Dagen  saae, 

De  jublede  af  Glæde; 

En  dejlig  Dreng  i Vuggen  la  ae; 

Af  Fryd  de  maatte  græde. 


Ja  der  var  Lykke  i det  Hjem; 
Thi  Pigerne  og  Drengen, 

I Dyd  og  Flid  gik  stadig  frem, 
Stod  tidligt  op  af  Sengen. 

Lad  os  nu  tømme  vore  Glas 
Og  ønske  vi  maae  sande, 

At  Alt  maae  blive  helt  tilpas 
For  Mejer  og  hans  Hanne! 

